Armchair Theatre

Armchair Theatre var en britisk antologiserie som gikk på ITV fra 1956 til 1974. Seriens fokus lå på klassiske stykker de første årene, deretter ble det større innslag av samtidsdrama.

Kanadiskfødte Sydney Newman var ansvarlig for serien fra 1958 til 1962, en periode som anses som seriens beste og mest produktive. 

Den ble populær hos publikum og hadde 20 millioner seere på det meste. 

Den ble tildelt to BAFTA-priser; beste regi i 1968 (Peter Hammond for episodene The Count of Monte Cristo, Contract to Kill og Hereward the Wake) og beste manus i 1971 (Colin Welland). I 1968 ble den belønnet med Den Internasjonale Emmy-prisen for episoden Call Me Daddy.

Som andre samtidige tv-produksjoner på den tiden ble den sendt direkte fra fjernsynsstudio de første årene. En av de mer spesielle hendelsene var da den 33-årige skuespiller Gareth Jones døde midt under sending av episoden Underground i 1958. Hendelsen skjedde før Jones skulle inn i studio og avlevere sine replikker, og regissør Ted Kotcheff måtte i all hast omskrive deler av dialogen.

Den fostret også spin-off-serien Out of This World, som konsentrerte seg om science fiction-historier. Det kan også nevnes at kriminalserien The Sweeney var basert på en enkeltproduksjon som ble sendt Armchair Theatre.

Se også 

 ITV Play of the Week

Referanser

Eksterne lenker 

 

Antologiserier
Britiske dramaserier
Britiske TV-serier fra 1950-årene
Britiske TV-serier fra 1960-årene
Britiske TV-serier fra 1970-årene
TV-produksjoner på ITV